चोरी का केस सुलझाने वाले पुलिस कर्मी को किया प्रताडि़त: रणधीर
राज्यपालके अभिभाषण के दौरान मुख्यमंत्री वीरभद्र सिंह और भाजपा विधायक रणधीर शर्मा के बीच तीखी नोक झोक हुई। विधायक रणधीर शर्मा ने सरकार पर दूसरी राजधानी बनाने को लेकर निशाना साधा। उन्होंने कहा कि राजधानी जनता की सुविधा नहीं बल्कि वोटों के लिए बनाई जा रही है। रणधीर शर्मा ने प्रदेश की कानून व्यवस्था और नौकरियों में भ्रष्टाचार पर जमकर निशाना साधा। मंडी में दिसंबर, 2016 में हुई गाड़ी चोरी का मामला उठाते हुए कहा कि इस केस को सुलझाने वाले पुलिस कर्मचारी को पहले प्रशस्ति पत्र दिया गया। बाद में जब उसने जांच को आगे बढ़ाया और उसमें पुलिस कर्मचारियों के नाम आए तो उस पुलिस कर्मचारी को केस की जांच आगे बनाने का दबाव बनाया गया। आईजी रैंक के अफसर ने फोन कर जांच बंद करने की बात कहीं। इस दबाव के बाद पुलिस कर्मचारी ने नौकरी से इस्तीफा देने की पेशकश की। उन्होंने रिजाइन की काॅपी दिखाते हुए कहा कि इसमें लिखा है कि वे ऐसे वातावरण में काम नहीं कर सकते। पुलिस कर्मचारी के इस्तीफे को तो स्वीकार नहीं किया गया एक महीने के बाद उसे बटालियन शिफ्ट कर दिया गया। एक घंटे के भीतर ट्रांस्फर आॅर्डर आए और रिलीव भी कर दिया गया। उन्होंने कहा कि पुलिस कर्मचारी ट्रांस्फर को लेकर ट्रिब्यूनल गए और उन्हें स्टे मिला। उन्होंने कहा कि स्टे के बावजूद उसकी तैनाती चौकी में करके पुलिस लाइन में किया गया। दोबारा ट्रिब्यूनल जाने के बाद टेंपरेरी आॅर्डर चौकी के किए गए।
रणधीर शर्मा ने कहा कि सरकार की चार सालों की उपलब्धि केवल भ्रष्टाचार है। भाजपा ने जो चार्जशीट सौंपी है उस पर क्यों कार्रवाई नहीं की जा रही है। विधायक ने नौकरियों में भ्रष्टाचार का आरोप लगाया। वन विभाग में हुई भर्ती में भ्रष्टाचार का आरोप लगाया और बिलासपुर में भर्ती में हुई अनियमितता को उठाया। इस उम्मीदवार के कम अंक थे, उसे इंटरव्यू में अधिक अंक लेकर चयनित कर लिया गया, जबकि अधिक हासिल करने वालों को बाहर कर दिया। उन्होंने स्वास्थ्य विभाग में नर्सिंग भर्ती का मामला उठाया और कहा कि पहले 314 पोस्ट विज्ञापित की और फिर 116 की अधिसूचना निकाली और जब परिणाम आया तो 553 नर्सों का चयन हुआ, यह कैसे हो गया।
विधायक ने किया सदन को गुमराह, करूंगा मानहानि का केस: सीएम
hin_Deva hin_Deva hin_Deva hin_Deva